Imtella' Marzu 28, 2021 Il-kumpanija Facebook imblukkat il-paġna tal-President Venezwelan Nicolás Maduro wara li saħaq li l-Covid-19 titfejjaq bil-ħxejjex. F'Jannar li għadda, Maduro qal li l-virus jitfejjaq b'taħlita ta' sagħtar fuq il-midja soċjali. Dan mhux l-uniku politikant li twaqqaf milli jkompli jikteb fuq il-midja soċjali. Bħalu kien hemm il-President tal-Brażil Bolsonaro u l-ex President Amerikan Donald Trump wara li huma wkoll kitbu xi fatti li mhux korretti dwar il-pandemija. Il-kumpanija Facebook qalet li qed taħdem qatigħ biex teqred il-miżinformazzjoni fuq il-pjattaforma u ammettiet li l-miżinformazzjoni hija problema kbira u reali li għandha tiġi mrażżna. Qalet li bħala pjattaforma timxi mal-pariri tal-WHO li s'issa tgħid li għad ma nstabet l-ebda kura għall-virus.